ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
કોવિડ-19 પર અપડેટ
ભારત સરકારે દેશમાં કોવિડ-19ના નિવારણ, નિયંત્રણ અને સારવાર માટે રાજ્યો/કેન્દ્રશાસિત પ્રદેશો સાથે કેટલાંક પગલાં લીધા છે. આ પગલાંની નિયમિત સમીક્ષા થાય છે અને સર્વોચ્ચ સ્તરે નજર રાખવામાં આવી છે.
સરકારે રાજ્ય/કેન્દ્રશાસિત પ્રદેશોના સાથસહકાર સાથે લૉકડાઉનના અસરકારક પગલાનું એકસમાન અમલીકરણ સુનિશ્ચિત કરવા તેમજ નાગરિકો દ્વારા સોશિયલ ડિસ્ટન્સિંગના અમલની સારી પદ્ધતિના અમલ પર ધ્યાન કેન્દ્રિત કર્યું છે, જેનાથી કોવિડ-19ના મહામારી સામે સફળતાપૂર્વક લડવામાં મદદ મળશે.
કેન્દ્ર અને રાજ્ય એમ બંને સરકાર દ્વારા રોગના પ્રસારને નિયંત્રણમાં લેવા શ્રેણીબદ્ધ પગલાં લેવામાં આવ્યાં છે. દેશમાં કેસોમાં સતત વધારો થવાથી રિસ્પોન્સ વધારવામાં આવ્યો છે. રાજ્ય સરકારોને દેશભરમાં પર્યાપ્ત સંખ્યામાં કોવિડ-19 કેર સેન્ટર સુનિશ્ચિત કરવા જણાવવામાં આવ્યું છે.
કેટલાંક જિલ્લાઓએ પગલાં લીધા છે, જે શ્રેષ્ઠ પ્રેક્ટિસ તરીકે બહાર આવ્યાં છે. એમાંથી કેટલાંક નીચે મુજબ છેઃ
- પૂણે જિલ્લાએ પૂણે અને કોંઢવા એરિયાના મધ્ય વિસ્તારને અસરકારક રીતે સીલ કરી દીધો હતો તથા 35 ચોરસ કિલોમીટરના વિસ્તારમાં ઘરોનો ડોર-ટૂ-ડોર સર્વે હાથ ધર્યો હતો. ટીમે ટ્રાવેલ હિસ્ટ્રી અને કોન્ટેક્ટ ટ્રેસિંગ ઉપરાંત ડાયાબીટિસ અને હાયપરટેન્શન જેવા સહબિમારી ધરાવતી વ્યક્તિઓની ચકાસણી પણ હાથ ધરી છે.
- પથાનમથિટ્ટા જિલ્લાએ સર્વેલન્સ, ટ્રાવેલ હિસ્ટ્રી, કોન્ટ્રેક્ટ ટ્રેસિંગ સુનિશ્ચિત કરી છે, ક્વૉરન્ટાઇન સુવિધા ઊભી કરી છે તથા આવશ્યક અને માનસિક સહયોગ પ્રદાન કર્યો છે.
ભારત સરકારે આ મહામારીનું અસરકારક રીતે સંચાલન કરવા મોખરાના કાર્યકર્તાઓની ક્ષમતા વધારવા માટે દિક્ષા પ્લેટફોર્મ પર ‘ઇન્ટિગ્રેટેડ ગવર્મેન્ટ ઓનલાઇન ટ્રેનિંગ’  નામનું કોવિડ-19નાં મેનેજમેન્ટ માટે તાલીમ મોડ્યુલ પ્રસ્તુત કર્યું છે, જેથી મહામારીનું અસરકારક રીતે સંચાલન થાય. એમાં ડૉક્ટરો, નર્સો, પેરામેડિક્સ, ટેકનિશિયનો, એએનએમ, રાજ્ય સરકારનાં અધિકારીઓ, નાગરિક સુરક્ષા અધિકારીઓ, નેશનલ કેડેટ કોર્પ્સ , નેશનલ સર્વિસ સ્કીમ , ઇન્ડિયન રેડ ક્રોસ સોસાયટી  અને અન્ય સ્વયંસેવકો સામેલ છે. પોર્ટલની વેબસાઇટની લિન્ક છેઃ https://igot.gov.in/igot/.
એમ્સ, નવી દિલ્હીએ કોવિડ-19ના મેનેજમેન્ટ માટે હેલ્થકેર વ્યાવસાયિકોની જુદી જુદી કેટેગરીઓની ક્ષમતા ઊભી કરવા કેટલાંક વેબિનાર હાથ ધર્યા છે. શંકાસ્પદ કે પુષ્ટિ થયેલા કોવિડ-19 ઇન્ફેક્શન ધરાવતી મહિલાઓમાં પ્રસૂતિ પૂર્વેની સારવાર માટે તથા ગર્ભવતી મહિલાઓનું લેબર મેનેજમેન્ટ કરવા ફિઝિશિયનોની ઓનલાઇન તાલીમ આ અઠવાડિયા દરમિયાન એમ્સ દ્વારા હાથ ધરવામાં આવી છે. એનો વિગતવાર કાર્યક્રમ આરોગ્ય અને પરિવાર કલ્યાણ મંત્રાલય ની વેબસાઇટ www.mohfw.gov.in પર ઉપલબ્ધ છે.
અત્યાર સુધી 5191 પુષ્ટિ થયેલા કેસો અને 149 મૃત્યુ થયા છે. 402 વ્યક્તિઓ સાજાં થયા છે/સાજા થયા પછી રજા આપવામાં આવી છે.
કોવિડ-19 પર તમામ અધિકૃત અને અપડેટેડ માહિતી મેળવવા, ટેકનિકલ સમસ્યાઓ, માર્ગદર્શિકાઓ તથા સલાહો મેળવવા માટે કૃપા કરીને નિયમિતપણે વેબસાઇટ જોતા રહોઃ https://www.mohfw.gov.in/.
કોવિડ-19 સાથે સંબંધિત ટેકનિકલ પ્રશ્રોનું સમાધાન મેળવવા technicalquery.covid19[at]gov[dot]in પર અને અન્ય પ્રશ્રોનું સમાધાન મેળવવા ncov2019[at]gov[dot]in પર ઇમેલ કરી શકાશે.
કોવિડ-19 પર કોઈ પણ પ્રકારની પૂછપરછના કેસમાં કૃપા કરીને આરોગ્ય અને પરિવાર કલ્યાણ મંત્રાલયનાં હેલ્પલાઇન નંબર +91-11-23978046 અથવા 1075  પર કોલ કરો. કોવિડ-19 પર રાજ્યો/કેન્દ્રશાસિત પ્રદેશોના હેલ્પલાઇન નંબરોની યાદી આ લિન્ક પર પણ ઉપલબ્ધ છેઃ https://www.mohfw.gov.in/pdf/coronvavirushelplinenumber.pdf .
RP
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 59 કરોડથી વધુ લોકોને રસી આપવામાં આવી
- છેલ્લા 24 કલાકમાં ભારતમાં 25,467 નવા કેસ નોંધાયા
- સક્રિય કેસ કુલ કેસનાં 1% થી પણ ઓછા થયા, હાલમાં ૦.98%, માર્ચ 2020 બાદ સૌથી ઓછા
- ભારતમાં સક્રિય કેસનું ભારણ 3,19,551 થયું, 156 દિવસમાં સૌથી ઓછા
- સાજા થવાનો દર હાલમાં 97.68% નોંધાયો, માર્ચ 2020 બાદ સૌથી વધુ
- છેલ્લા 24 કલાકમાં 39,486 દર્દીઓ સાજા થયા, કુલ વધીને 3,17,20,112 દર્દીઓ સાજા થયા
- સાપ્તાહિક પોઝિટિવીટી દર છેલ્લા 60 દિવસથી 3% કરતા ઓછો થઈ ગયો છે, હાલમાં 1.90% છે
- દૈનિક પોઝિટિવીટી દર 1.55% પહોંચ્યો, જે છેલ્લા 29 દિવસથી 3%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 50.93 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અંગે અપડેટ
વિગત: https://pib.gov.in/PressReleasePage.aspx?PRID=1748459
રાજ્યો/કેન્દ્રશાસિત પ્રદેશોમાં ઉપલબ્ધ કોવિડ-19 રસીકરણ અંગે અપડેટ
વિગત: https://pib.gov.in/PressReleasePage.aspx?PRID=1748473
ઉપરાષ્ટ્રપતિએ રસીકરણને જનઆંદોલન બનાવવા માટે મેડિકલ સમાજને કોવિડ-19ની સુરક્ષા અંગે લોકોને શિક્ષિત કરવા આગ્રહ કર્યો
વિગત: https://pib.gov.in/PressReleasePage.aspx?PRID=1748500
બાયો ટેકનોલોજી વિભાગ  અને બાયો ટેકનોલોજી ઉદ્યોગ સંશોધન સહાયતા પરિષદ ના સહયોગથી વિકસિત એમઆરએનએ વેક્સિનને 2/3 તબક્કાના પરીક્ષણ માટે ભારતના ડીજીસીઆઈની સ્વીકૃતિ મળી
વિગત: https://pib.gov.in/PressReleasePage.aspx?PRID=1748520
કેન્દ્રીય આરોગ્ય મંત્રી શ્રી મનસુખ માંડવિયાએ એઈમ્સ દેવઘરના નવા આયુષ ભવનમાં ઓપીડી સેવા અને રૈનબસેરાનું ઉદઘાટન કર્યુ
વિગત: https://pib.gov.in/PressReleasePage.aspx?PRID=1748505
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 161
રાષ્ટ્રપતિ સચિવાલય
ભારતના રાષ્ટ્રપતિએ એરફોર્સ એકેડેમી, ડુંડીગલ ખાતે સંયુક્ત ગ્રેજ્યુએશન પરેડની સમીક્ષા કરી
ભારતના રાષ્ટ્રપતિ શ્રીમતી દ્રૌપદી મુર્મુએ આજે  હૈદરાબાદની એરફોર્સ એકેડેમી, ડુંડીગલ ખાતે સંયુક્ત ગ્રેજ્યુએશન પરેડની સમીક્ષા કરી. કેડેટ્સને સંબોધન કરતા રાષ્ટ્રપતિએ કહ્યું કે તેમની કારકિર્દી પડકારજનક, લાભદાયી અને અત્યંત સન્માનજનક છે. તેઓએ તેમના પહેલા ભારતીય વાયુસેનામાં સેવા આપી ચૂકેલા મહાન વારસાને આગળ ધપાવવાનો છે. તેમણેએ કહ્યું કે ભારતીય વાયુસેનાનું ખૂબ જ પ્રેરણાદાયી સૂત્ર છે ‘ટચ ધ સ્કાય વિથ ગ્લોરી’, ‘નભહ સ્પ્રશમ દીપતમ’. તેણીએ વિશ્વાસ વ્યક્ત કર્યો હતો કે કેડેટ્સ આ સૂત્રની ભાવનાને આત્મસાત કરશે અને રાષ્ટ્રને તેમની પાસેથી અપેક્ષાઓ પ્રમાણે જીવશે.
રાષ્ટ્રપતિએ કહ્યું કે, 1948, 1965 અને 1971માં દુશ્મન પાડોશી સાથેના યુદ્ધમાં દેશની રક્ષા કરવામાં ભારતીય વાયુસેનાના બહાદુર યોદ્ધાઓએ ભજવેલી મહાન ભૂમિકા સુવર્ણ અક્ષરોમાં લખાયેલી છે. તેઓએ કારગીલ સંઘર્ષમાં અને બાદમાં બાલાકોટ ખાતે આતંકવાદી ઠેકાણાને નષ્ટ કરવા માટે સમાન સંકલ્પ અને કુશળતા દર્શાવી હતી. આમ, ભારતીય વાયુસેના વ્યાવસાયિકતા, સમર્પણ અને આત્મ-બલિદાનની સુપ્રસિદ્ધ પ્રતિષ્ઠા ધરાવે છે.
રાષ્ટ્રપતિએ કહ્યું કે IAF માનવતાવાદી સહાય અને આપત્તિ રાહતમાં પણ યોગદાન આપે છે. તાજેતરમાં તુર્કિયે અને સીરિયામાં આવેલા ભૂકંપ દરમિયાન પ્રતિકૂળ હવામાન પરિસ્થિતિઓ હોવા છતાં તબીબી સહાય અને આપત્તિ રાહત પૂરી પાડવા માટે IAF એક્શનમાં આવ્યું. અગાઉ, કાબુલમાં અટવાયેલા 600થી વધુ ભારતીયો અને અન્ય નાગરિકોને એરલિફ્ટ કરવા માટેનું સફળ સ્થળાંતર ઓપરેશન, જેમાં પ્રતિકૂળ વાતાવરણમાં ઉડ્ડયન અને ઉતરાણ સામેલ છે તે ભારતીય વાયુસેનાની ઉચ્ચ ક્ષમતાઓનો પુરાવો છે.
રાષ્ટ્રપતિએ કહ્યું કે જમીન, સમુદ્ર અને હવામાં સંરક્ષણ સજ્જતા માટે ઝડપી ગતિએ ટેકનોલોજીને આત્મસાત કરવાની ક્ષમતા જરૂરી છે. તેમણેએ કહ્યું કે સશસ્ત્ર દળોના દરેક અધિકારીએ સંરક્ષણ સજ્જતાના એક સંકલિત પરિપ્રેક્ષ્યને ધ્યાનમાં રાખવું પડશે. તેઓ એ નોંધીને ખુશ હતાં કે એરફોર્સ હંમેશા તૈયાર રહેવા માટે પગલાં લઈ રહી છે, ખાસ કરીને નેટવર્ક-કેન્દ્રીત ભાવિ યુદ્ધ જગ્યામાં ઉચ્ચ તકનીકી યુદ્ધ લડવાના પડકારો સહિત સમગ્ર સુરક્ષા પરિદ્રશ્યને ધ્યાનમાં રાખીને ભવિષ્ય માટે તે તૈયાર છે.
રાષ્ટ્રપતિનું ભાષણ જોવા માટે કૃપા કરીને અહીં ક્લિક કરો
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 107
પ્રધાનમંત્રીનું કાર્યાલય
PM એ એશિયન ગેમ્સમાં સિલ્વર મેડલ જીતવા બદલ ભારતીય મહિલા 4x400 રિલે ટીમને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં ભારતીય મહિલા 4x400 રિલે ટીમે સિલ્વર મેડલ જીતવા બદલ ગર્વ વ્યક્ત કર્યો છે. શ્રી મોદીએ વિથ્યા રામરાજ, ઐશ્વર્યા કૈલાશ મિશ્રા, પ્રાચી અને સુભા વેંકટેશનને આ નોંધપાત્ર કામગીરી બદલ અભિનંદન પાઠવ્યા હતા.
એક X પોસ્ટમાં, વડા પ્રધાને કહ્યું;
“એશિયન ગેમ્સમાં સિલ્વર મેડલ જીતવા બદલ ભારતીય મહિલા 4x400 રિલે ટીમ પર ગર્વ છે.
વિથ્યા રામરાજ, ઐશ્વર્યા કૈલાશ મિશ્રા, પ્રાચી અને સુભા વેંકટેશનને આ અદ્ભુત પ્રદર્શન માટે ખૂબ ખૂબ અભિનંદન. તેમની ધીરજ, નિશ્ચય અને ટીમ વર્કથી રાષ્ટ્રને આ આનંદ મળ્યો છે!”
CB/GP/JD
(
માર્ગ પરિવહન અને રાજમાર્ગ મંત્રાલય
માર્ગ પરિવહન અને રાજમાર્ગ મંત્રાલયે દેશભરમાં પીયુસી  જારી કરવા માટે સામાન્ય ફોર્મેટ અધિસૂચિત કર્યુ
માર્ગ પરિવહન તેમજ રાજમાર્ગ મંત્રાલયે કેન્દ્રીય મોટર વાહન નિયમ 1989 અંતર્ગત દેશભરમાં જારી કરવામાં આવતા પીયુસી  સર્ટિફિકેટના સામાન્ય ફોર્મેટ માટે 14 જૂન, 2021ના રોજ નોટિફિકેશન જારી કર્યુ છે. પીયુસીસીની મુખ્ય વિશેષતાઓ નીચે મુજબ છેઃ
 દેશભરમાં એક સમાન પ્રદૂષણ નિયંત્રણ પ્રમાણ પત્ર  ફોર્મેટની શરૂઆત અને પીયુસી ડેટાબેઝને રાષ્ટ્રીય રજિસ્ટર સાથે જોડવો.
 રિજેક્શન સ્લીપની અવધારણા પ્રથમવાર શરૂ કરવામાં આવી રહી છે. સંબંધિત ઉત્સર્જન માપદંડોમાં આદેશિત તપાસ પરિણામ મૂલ્ય મહત્તમ સ્વીકૃતિ યોગ્ય મૂલ્યથી અધિક હોવાની સ્થિતિમાં વાહન માલિકને રિજેક્શન સ્લીપનું એક સામાન્ય ફોર્મેટ આપવાનું છએ. આ દસ્તાવેજને વાહનની સર્વિસ કરાવવા માટે સર્વિસ સેન્ટર પર બતાવી શકાય છે કે ઉપયોગ કરી શકાય છે, જો કોઈ બીજા સેન્ટર પર તપાસ કરાવવા પર પીયુસીસી સેન્ટરનું ઉપકરણ યોગ્ય રીતે કામ કરી રહ્યું ન હોય.
 માહિતી ગોપનીય રહેશે અર્થાત્  વાહન માલિકનો મોબાઈલ નંબર, નામ અને સરનામું  એન્જિન નંબર અને ચેસિસ નંબર .
 વાહન માલિકનો મોબાઈલ નંબર ફરજિયાત કરી દેવાયો છે, જેના પર વેલિડેશન અને ચાર્જ માટે એક એસએમએસ એલર્ટ મોકલવામાં આવશે.
 જો નિયમ લાગુ કરાવનારા અધિકારી પાસે એ માનવાનું કારણ છે કે કોઈ મોટર વાહન ઉત્સર્જન માપદંડોની જોગવાઈઓનું પાલન કરી રહ્યું નથી, તો તે વાહન ચાલક કે વાહનના પ્રભારી કોઈપણ વ્યક્તિને પ્રાધિકૃત પ્રદૂષણ નિયંત્રણ  તપાસ સ્ટેશનોમાંથી કોઈ એકમાં તપાસ માટે વાહન રજૂ કરવા માટે લેખિત રીતે અથવા ઈલેક્ટ્રોનિક મોડના માધ્યમથી સૂચિત કરી શકે છે. જો વાહન ચાલક કે પ્રભારી વ્યક્તિ પાલન માટે વાહન રજૂ કરવામાં નિષ્ફળ રહે છે કે વાહન પાલન કરવામાં નિષ્ફળ રહે છે તો વાહનના માલિક દંડ ભરપાઈ કરવા માટે ઉત્તરદાયી રહેશે.
જો વાહન માલિક તેનું પાલન કરવામાં નિષ્ફળ રહે એ તો નોંધણી કરાયેલ પ્રાધિકરણ લેખિત સ્વરૂપે નોંધવામાં આવનારા કારણો માટે વાહનનું નોંધણી પ્રમાણ પત્ર અને કોઈ પણ પરમિટને સસ્પેન્ડ કરી દેશે, એ ત્યાં સુધી કે જ્યાં સુધી માન્ય ‘પ્રદૂષણ નિયંત્રણ અંતર્ગત’ પ્રમાણ પત્ર જારી ન થાય.
 આ પ્રકારે નિયમ લાગુ કરાવવા આઈટી-સક્ષમ હશે અને પ્રદૂષણકારી વાહનો પર વધુ સારા નિયંત્રણમાં મદદ કરશે.
 ક્યૂઆર કોડ ફોર્મ પર છપાયેલા હશે. તેમાં પીયુસી કેન્દ્ર વિશે સમગ્ર જાણકારી હશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 228
પ્રધાનમંત્રીનું કાર્યાલય
જર્મનીમાં ભારતીય સમુદાય સાથે પ્રધાનમંત્રીનો વાર્તાલાપ
પ્રધાનમંત્રી શ્રી નરેન્દ્ર મોદીએ બર્લિનના થિયેટર એમ પોટ્સડેમર પ્લેટ્ઝ ખાતે જર્મનીમાં ભારતીય સમુદાયને સંબોધન કર્યું અને તેમની સાથે વાર્તાલાપ કર્યો. જર્મનીમાં વાઇબ્રન્ટ ભારતીય સમુદાયના 1600થી વધુ સભ્યો જેમાં વિદ્યાર્થીઓ, સંશોધકો અને વ્યાવસાયિકોનો સમાવેશ થાય છે તેઓએ આ ઇવેન્ટમાં ભાગ લીધો હતો. પ્રધાનમંત્રીએ જર્મનીના અર્થતંત્ર અને સમાજમાં તેમના યોગદાનની નોંધ લીધી અને તેમને વૈશ્વિક સ્તરે ભારતીય ઉત્પાદનોનો પ્રચાર કરીને ભારતની "વૉકલ ફોર લોકલ" પહેલમાં યોગદાન આપવા માટે પ્રોત્સાહિત કર્યા.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ખાણ મંત્રાલય
ગાંધીનગર ખાતે ખાણ મંત્રાલય દ્વારા G20 એનર્જી ટ્રાન્ઝિશન વર્કિંગ ગ્રુપ ની મીટિંગ અને ઇવેન્ટ
ખાણ સચિવ વિવેક ભારદ્વાજ "ઊર્જા સુરક્ષા અને વૈવિધ્યસભર સપ્લાય ચેઇન્સ" પર સત્રની અધ્યક્ષતા કરશે
આ વર્ષે G20 બેઠકો ભારતમાં ભારતીય અધ્યક્ષતા હેઠળ યોજાઈ રહી છે. ખાણ મંત્રાલય ચાલુ G20 હેઠળ ઊર્જા સંક્રમણ કાર્યકારી જૂથની ચર્ચામાં ભાગ લેનાર મંત્રાલયોમાંનું એક છે. ETWGની પ્રથમ બેઠક બેંગલુરુ, કર્ણાટકમાં ફેબ્રુઆરી, 2023માં યોજાઈ હતી અને બીજી ETWG ચર્ચા-વિચારણા 2જી થી 4 એપ્રિલ, 2023 દરમિયાન ગાંધીનગર, ગુજરાત ખાતે યોજાશે.
2જી ETWGની આગામી બેઠકમાં, સચિવ, ખાણ શ્રી વિવેક ભારદ્વાજ, CEA અધ્યક્ષ આવતીકાલે  “ઊર્જા સુરક્ષા અને વૈવિધ્યસભર સપ્લાય ચેઇન્સ” ના મુદ્દા પર એક સત્રની અધ્યક્ષતા કરશે. આ સત્ર દરમિયાન ખાણ મંત્રાલયના સંયુક્ત સચિવ દ્વારા આ વિષય પર પ્રેઝન્ટેશન પણ કરવામાં આવશે. આ બેઠક આ મુદ્દા પર 1લી ETWG દરમિયાન થયેલી ચર્ચાઓ પર સભ્યોના પ્રતિસાદ પર વિચાર-વિમર્શ કરવા માટે છે. 2જી ETWG દરમિયાનની ચર્ચાઓ આ મુદ્દા પર ભારતીય પ્રેસિડન્સી માટેના નિષ્કર્ષ અંગે વ્યાપક માળખું પ્રદાન કરશે.
આ 2જી ETWG દરમિયાન, ખાણ મંત્રાલયના સચિવ "આંતરરાષ્ટ્રીય સહયોગ દ્વારા નિર્ણાયક ખનિજોની સપ્લાય ચેઇનમાં નબળાઈને સંબોધિત કરવા" વિષય પર એક અભ્યાસ અહેવાલ પણ બહાર પાડશે. આ અધ્યયન ખાણ મંત્રાલય દ્વારા આ મુદ્દા પર સમગ્ર વિશ્વ માટે એકંદર ચિત્ર મેળવવાના હેતુથી કરવામાં આવ્યો છે.
આ મુદ્દા પર વધુ ચર્ચા કરવા અને મોટા સ્પેક્ટ્રમમાંથી ઇનપુટ્સ મેળવવા માટે સાઈડ ઈવેન્ટ હશે. સઈડ ઈવેન્ટ 03.04.2023 ના રોજ 14:00 થી 16:30 કલાકે સુનિશ્ચિત થયેલ છે. આ સાઈડ ઈવેન્ટનું આયોજન ખાણ મંત્રાલય દ્વારા નવી અને પુનઃપ્રાપ્ય ઊર્જા મંત્રાલય સાથે સંયુક્ત રીતે અને જ્ઞાન ભાગીદાર તરીકે ADB અને CEEWની સહાયથી કરવામાં આવી રહ્યું છે. સાઈડ ઈવેન્ટનો વિષય છે, "ઊર્જા સંક્રમણને આગળ વધારવા માટે રિન્યુએબલ અને ક્રિટિકલ મિનરલ્સ સપ્લાય ચેઈન્સનું વૈવિધ્યીકરણ".
આ સાઈડ ઈવેનટમાં બે પેનલ ચર્ચાઓ પણ યોજાશે. પ્રથમ પેનલ "નવીનીકરણીય ઊર્જા પુરવઠાની સાંકળોને સુરક્ષિત કરવી" વિષય પર ચર્ચા કરશે અને બીજી પેનલ "ઉત્પાદન વધારીને અને પરિપત્ર કરીને ખનિજોની મૂલ્ય સાંકળને મજબૂત બનાવવી" વિષય પર ચર્ચા કરશે.
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 122
પ્રધાનમંત્રીનું કાર્યાલય
પ્રધાનમંત્રીએ પ્રવાસી સાંસદ સંમેલનના ઉદ્ઘાટન સત્રને સંબોધન કર્યું.
નવી દિલ્હી, 09-01-2018
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં પ્રવાસી સાંસદ સંમેલનનાં ઉદ્ઘાટન સત્રને સંબોધિત કર્યું હતું.
પ્રધાનમંત્રીએ સંમેલનમાં પ્રતિનિધિઓને આવકારતાં કહ્યું હતું કે, ઘણાં લોકો છેલ્લા ઘણા વર્ષોમાં ભારત છોડીને દુનિયાનાં વિવિધ દેશોમાં સ્થાયી થયા છે, પરંતુ ભારતે તેમનાં મન અને હૃદયમાં તેમની માતૃભૂમિ તરીકેનું આદરયુક્ત સ્થાન જાળવી રાખ્યું છે. તેમણે કહ્યું હતું કે, ભારતીય મૂળનાં લોકો દુનિયાનાં વિવિધ દેશોમાં દૂધમાં સાકરની જેમ ભળી ગયા છે એ કોઈ નવાઈ પામવા જેવી વાત નથી. તેમણે ઉમેર્યું હતું કે, તેમણે તેમનાં જીવનમાં ભારતીયતાને જીવંત રાખવાની સાથોસાથ એ દેશોની ભાષા, ખાણીપીણી અને પરિવેશને પણ અપનાવ્યો છે.
પ્રધાનમંત્રીએ કહ્યું હતું કે, આજે દિલ્હીમાં ભારતીય મૂળનાં લોકોની મિની વૈશ્વિક સંસદ યોજાઈ હોય તેવું લાગે છે. આજે ભારતીય મૂળની વ્યક્તિઓમાં મોરેશિયસ, પોર્ટુગલ અને આયર્લેન્ડનાં પ્રધાનમંત્રીઓ સામેલ છે. તેમણે ઉમેર્યું હતું કે, ભારતીય મૂળનાં લોકો અન્ય ઘણાં દેશોમાં સરકારનાં વડા અને રાજ્યનાં વડા તરીકે પણ કાર્યરત છે.
પ્રધાનમંત્રીએ કહ્યું હતું કે, છેલ્લાં ત્રણથી ચાર વર્ષમાં દુનિયાભરમાં ભારતની છાપ બદલાઈ છે. તેનું કારણ ભારતની પોતાની કાયાપલટ છે. ભારતીયોની આશા અને આકાંક્ષાઓ અત્યારે સૌથી વધુ છે. તેમણે કહ્યું હતું કે, દરેક ક્ષેત્રમાં કાયમી ફેરફારોનાં સંકેતો જોવા મળી રહ્યા છે.
પ્રધાનમંત્રીએ કહ્યું હતું કે, પીઆઇઓ જ્યાં રહે છે ત્યાં ભારતનાં કાયમી રાજદૂત સમાન છે. તેઓ વિદેશ જાય છે ત્યારે ભારતીય મૂળનાં લોકોને મળવાનો પ્રયાસ હંમેશા કરે છે.
પ્રધાનમંત્રીએ વિદેશમાં વસતાં ભારતીય નાગરિકોની સમસ્યા પર બાજનજર રાખવા બદલ વિદેશ મંત્રી સુષ્મા સ્વરાજની પ્રશંસા કરી હતી. આ સંદર્ભમાં તેમણે કોન્સ્યુલર ફરિયાદોનાં રિયલ ટાઇમ નિરીક્ષણ અને પ્રતિસાદ માટે "મદદ" પોર્ટલનો ઉલ્લેખ કર્યો હતો.
પ્રધાનમંત્રીએ કહ્યું હતું કે, સરકાર માને છે કે એનઆરઆઈ ભારતનાં વિકાસમાં ભાગીદાર છે. તેમણે જણાવ્યું હતું કે, નીતિ આયોગ દ્વારા તૈયાર કરાયેલા એક્શન એજન્ડા 2020 સુધીમાં એનઆરઆઈ મહત્વપૂર્ણ સ્થાન ધરાવે છે.
પ્રધાનમંત્રીએ જણાવ્યું હતું કે, ભારતીય સંસ્કૃતિ અને સભ્યતાનાં મૂલ્યો અસ્થિરતાનાં યુગમાં સંપૂર્ણ વિશ્વને માર્ગદર્શન પૂરી પાડી શકે છે.
પ્રધાનમંત્રીએ કહ્યું હતું કે, ભારત આસિયાન દેશો સાથે ગાઢ સંબંધ ધરાવે છે, જે થોડાં દિવસોમાં પ્રજાસત્તાક દિવસની ઉજવણી દરમિયાન જોવા મળશે.
NP/J.Khunt/GP
(Visitor Counter : 138
પ્રધાનમંત્રીનું કાર્યાલય
પ્રધાનમંત્રીનું G20 લીડર્સ સમિટ માટે બાલીની મુલાકાત પહેલા પ્રસ્થાન નિવેદન
હું 14-16 નવેમ્બર 2022ના રોજ ઇન્ડોનેશિયાની અધ્યક્ષતામાં યોજાનારી 17મી G20 લીડર્સ સમિટમાં ભાગ લેવા માટે બાલી, ઇન્ડોનેશિયાની મુલાકાત લઇશ.
બાલી સમિટ દરમિયાન, હું વૈશ્વિક ચિંતાના મુખ્ય મુદ્દાઓ, જેમ કે વૈશ્વિક વૃદ્ધિ, ખાદ્ય અને ઊર્જા સુરક્ષા, પર્યાવરણ, આરોગ્ય અને ડિજિટલ પરિવર્તન જેવા અન્ય મુદ્દા પર G20 નેતાઓ સાથે વિસ્તૃત ચર્ચા કરીશ. G20 શિખર સંમેલન દરમિયાન, હું અન્ય કેટલાક સહભાગી દેશોના નેતાઓ સાથે મુલાકાત કરીશ અને તેમની સાથે ભારતના દ્વિપક્ષીય સંબંધોમાં પ્રગતિની સમીક્ષા કરીશ. હું 15 નવેમ્બર 2022ના રોજ રિસેપ્શનમાં બાલીમાં ભારતીય સમુદાયને સંબોધિત કરવા આતુર છું.
આપણા દેશ અને નાગરિકો માટે એક મહત્વપૂર્ણ ક્ષણમાં, ઇન્ડોનેશિયાના રાષ્ટ્રપતિ જોકો વિડોડો બાલી સમિટના સમાપન સમારોહમાં ભારતને G20નું પ્રમુખપદ સોંપશે. ભારત 1લી ડિસેમ્બર 2022થી સત્તાવાર રીતે G20 નું પ્રમુખપદ સંભાળશે. હું G20 સભ્યો અને અન્ય આમંત્રિતોને આવતા વર્ષે આપણા G20 સમિટ માટે મારા તરફથી વ્યક્તિગત આમંત્રણ પણ આપીશ.
G20 સમિટમાં મારી ક્રિયાપ્રતિક્રિયાઓ દરમિયાન, હું ભારતની સિદ્ધિઓ અને વૈશ્વિક પડકારોને સામૂહિક રીતે સંબોધવા માટેની આપણી અતૂટ પ્રતિબદ્ધતાને પ્રકાશિત કરીશ. ભારતનું G20 પ્રેસિડેન્સી "વસુધૈવ કુટુંબકમ" અથવા "એક પૃથ્વી એક કુટુંબ એક ભવિષ્ય" થીમ પર આધારિત હશે, જે સમાન વિકાસ અને બધા માટે વહેંચાયેલ ભવિષ્યના સંદેશને રેખાંકિત કરે છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ વિશ્વ ઉમિયાધામ સંકુલનું ભૂમિપૂજન કર્યું
પ્રધાનમંત્રી શ્રી નરેન્દ્ર મોદીએ આજે અમદાવાદનાં જસપુરમાં વિશ્વ ઉમિયાધામ સંકુલનું ભૂમિપૂજન કર્યું હતું.
આ પ્રસંગે ઉપસ્થિત ઉત્સાહી જનમેદનીને સંબોધન કરતાં પ્રધાનમંત્રીએ જણાવ્યું હતું કે, આપણા સમાજમાં સંતો અને આર્ષ દ્રષ્ટાઓની ભૂમિકાને ક્યારેય ભૂલી ન શકાય. તેમણે ઉમેર્યું હતું કે, સંતો અને આર્ષ દ્રષ્ટાઓએ ખૂબ જ મુલ્યવાન બોધપાઠ આપ્યો છે, તેમણે સમાજને હંમેશા અનિષ્ટ અને દમન સામે લડવાની શક્તિ આપી છે.
પ્રધાનમંત્રીએ જણાવ્યું હતું કે, આપણા સંતો અને આર્ષ દ્રષ્ટાઓએ આપણને ઇતિહાસમાંથી શ્રેષ્ઠ ગ્રહણ કરવાનું અને સાથે-સાથે ભવિષ્ય પર નજર રાખીને સમયની સાથે પરિવર્તન કરવાનું શીખવ્યું છે.
પ્રધાનમંત્રીએ લોકોને લાભદાયક થનારી પહેલો વિશે જણાવ્યું હતું કે, કેન્દ્ર સરકારને નાના પાયે કશું કરવાનું મંજૂર નથી, કેન્દ્ર સરકાર હંમેશા મોટા પાયે, સમાજનાં તમામ વર્ગ માટે ફાયદાકારક કામ કરશે.
પ્રધાનમંત્રીએ કહ્યું હતું કે, સામુદાયિક સ્તરે યુવાનો માટે ઉચ્ચ ગુણવત્તાયુક્ત શિક્ષણ પર ભાર મૂકવો મહત્વપૂર્ણ છે.
પ્રધાનમંત્રીએ દ્રઢતાપૂર્વક કહ્યું હતું કે, માતા ઉમિયામાં વિશ્વાસ ધરાવતાં શ્રદ્ધાળુઓ ક્યારેય દિકરીઓને માતાની કુખમાં મારી નાંખવાનાં કૃત્યને સહકાર ન આપે.
પ્રધાનમંત્રીએ લોકોને જાતિનો ભેદભાવ ન હોય એવા સમાજની રચના કરવામાં મદદરૂપ થવા અપીલ કરી હતી.
RP
(Visitor Counter : 129
પ્રધાનમંત્રીનું કાર્યાલય
પ્રધાનમંત્રી 14મેના રોજ PM-KISAN અંતર્ગત આર્થિક લાભનો 8મો હપ્તો જારી કરશે
પ્રધાનમંત્રી શ્રી નરેન્દ્ર મોદી 14 મેના રોજ પ્રધાનમંત્રી કિસાન સન્માન નિધિ યોજના અંતર્ગત નાણાકીય લાભનો 8 મો હપ્તો વીડિયો કોન્ફરન્સિંગના માધ્યમથી સવારે 11 વાગ્યે જારી કરશે. આનાથી 9.5 કરોડથી વધુ લાભાર્થી કિસાન પરિવારોને રૂ. 19000 કરોડ ટ્રાન્સફર કરી શકાશે. પ્રધાનમંત્રી આ કાર્યક્રમ દરમિયાન ખેડૂત લાભાર્થીઓ સાથે વાતચીત પણ કરશે. આ સમયે કેન્દ્રીય કૃષિ મંત્રી પણ ઉપસ્થિત રહેશે.
PM-KISAN વિશે
PM-KISAN યોજના અંતર્ગત, યોગ્યતાપ્રાપ્ત લાભાર્થી ખેડૂત પરિવારોને પ્રતિવર્ષ રૂ. 6000/- 4 મહિને ત્રણ સમાન ઈન્સ્ટોલમેન્ટમાં પ્રતિ ઈન્સ્ટોલમેન્ટ રૂ. 2000/-ના હિસાબે ચૂકવવાપાત્ર હોય છે. આ ફંડ લાભાર્થીઓના બેન્ક એકાઉન્ટ્સમાં સીધા જ ટ્રાન્સફર કરવામાં આવે છે. આ યોજના અંતર્ગત, સન્માન રકમ અત્યાર સુધીમાં ખેડૂત પરિવારોને રૂ. 1.15 લાખ કરોડથી વધુ ટ્રાન્સફર કરવામાં આવી છે.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ ઇમામ હુસૈન ની શહાદતના સ્મરણોત્સવ ‘અશરા મુબારકા’માં ભાગ લીધો; સભાને સંબોધન કર્યુ
પ્રધાનમંત્રી શ્રી મોદીએ આજે ઇન્દોરમાં ઇમામ હુસૈનના શહાદતના સ્મરણોત્સવ અશરા મુબારકામાં ઉપસ્થિત દાઉદી વોહરા સમુદાયને સંબોધન કર્યું હતું.
ઇમામ હુસૈને આપેલા બલિદાનને બિરદાવતાં પ્રધાનમંત્રીએ જણાવ્યું કે ઇમામ હંમેશાં અન્યાય સામે ઉભા રહેતા હતા અને તેમણે શાંતિ અને ન્યાય માટે પોતાના જીવનનું બલિદાન આપી દીધુ હતું. તેમણે જણાવ્યું કે ઇમામ હુસૈનના વિચારો આજે પણ પ્રસ્તુત છે. ડૉ. સૈયદના મુફદ્દલ સૈફુદ્દીને કરેલાં કાર્યોને બિરદાવતાં પ્રધાનમંત્રીએ જણાવ્યું કે, રાષ્ટ્ર પ્રત્યે પ્રેમ અને સમર્પણ એ તેમણે આપેલા બોધપાઠનો મુખ્ય હિસ્સો છે.
પ્રધાનમંત્રીએ કહ્યું કે સૌને સાથે રાખીને ચાલવાની સંસ્કૃતિ ભારતને અન્ય દેશો કરતાં જુદો પાડે છે."આપણને આપણા ભૂતકાળનુ ગૌરવ છે. આપણે આપણા વર્તમાનમાં માનીએ છીએ અને ઉજ્જવળ ભવિષ્ય માટે આશાવાદી છીએ."
દાઉદી વોહરા સમાજે કરેલા પ્રદાન અંગે વાત કરતાં પ્રધાનમંત્રીએ કહ્યું કે આ સમુદાયે હંમેશાં દેશના વિકાસ અને સફળતાની ગાથામાં મહત્વની ભૂમિકા નિભાવી છે. તેમણે એવી આશા વ્યક્ત કરી હતી કે આ સમાજ ભારતીય સંસ્કૃતિની તાકાતને સમગ્ર દુનિયામાં પ્રસરાવવાનું મહત્વનું કાર્ય ચાલુ રાખશે.
વોહરા સમુદાયની પ્રશંસા કરતાં પ્રધાનમંત્રી શ્રી મોદીએ જણાવ્યું હતું કે મને હંમેશા વોહરા સમુદાયનો પ્રેમ મળ્યો છે તે મારા માટે સૌભાગ્યની વાત છે. ગુજરાતમાં મુખ્યમંત્રી તરીકેના કાર્યકાળમાં આ સમાજે આપેલા સહયોગને યાદ કરતાં મોદીએ જણાવ્યું હતુ કે, આ સમાજનો પ્રેમ જ મને ઇન્દોર સુધી ખેંચી લાવ્યો છે.
દાઉદી વોહરા સમુદાય દ્વારા હાથ ધરવામાં આવેલી વિવિધ પ્રકારની સામાજિક પહેલોની પ્રશંસા કરતાં પ્રધાનમંત્રીએ કહ્યું કે સરકારે નાગરિકોના જીવન ધોરણને અને ખાસ કરીને ગરીબ તથા જરૂરિયાત મંદ લોકોના જીવનધોરણને સુધારવા માટે વિવિધ પગલાં લીધાં છે. આ સંદર્ભમાં તેમણે આયુષ્યમાન ભરત, સ્વચ્છ ભારત અભિયાન અને પ્રધાનમંત્રી આવાસ યોજના જેવી સરકારની કેટલીક વિકાસલક્ષી પહેલની યાદ અપાવી હતી. તેમણે એવો પણ ઉલ્લેખ કર્યો હતો કે આ પ્રકારની વિવિધ પહેલોને કારણે સામાન્ય માનવીનુ જીવન ધોરણ સુધરી રહ્યું છે.
પ્રધાનમંત્રીએ સ્વચ્છ ભારત મિશનને આગળ વધારવા બદલ ઇન્દોરના લોકોને અભિનંદન પાઠવ્યા હતા. તેમણે કહ્યું કે આવતી કાલે 'સ્વચ્છતા હી સેવા' કાર્યક્રમ શરૂ થશે. તેમણે નાગરિકોને આ ભવ્ય સ્વચ્છતા મિશનમાં સામેલ થવા માટે અનુરોધ કર્યો હતો.
વોહરા સમુદાયે વેપારમાં જે પ્રમાણિકતા દાખવી છે તેનો ઉલ્લેખ કરતાં પ્રધાનમંત્રીએ જણાવ્યું કે સરકાર જીએસટી, નાદારી અને દેવાળીયાપણું કાયદા મારફતે પ્રમાણિક ઉદ્યમીઓને અને કર્મચારીઓને પ્રોત્સાહન આપી રહી છે. તેમણે કહ્યું કે અર્થતંત્ર વિકસી રહ્યું છે અને નવું ભારત ક્ષિતીજે ઉભું છે.
મધ્યપ્રદેશના મુખ્યમંત્રી શ્રી શિવરાજસિંહ ચૌહાણ પણ આ પ્રસંગે હાજર રહ્યા હતા. આ અગાઉ ડૉ. સૈયદના મુફાદ્દલે તેમની ઉદાહરણરૂપ કામગીરી બદલ પ્રધાનમંત્રીની પ્રશંસા કરી હતી અને તેમને દેશ માટે કરવામાં આવેલા કાર્યો માટે શુભેચ્છા પાઠવી હતી.
J.Khunt/RP
(Visitor Counter : 69
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે જણાવ્યું હતું કે મોદી સરકાર દેશના ખેડૂતોના હિત માટે સતત કામ કરી રહી છે
આજે મોદી સરકારે શેરડીના ખેડૂતો માટે વધુ એક મોટો નિર્ણય લીધો હતો અને તેમને રૂ. 3500 કરોડની સહાયને મંજૂરી આપી હતી
શ્રી અમિત શાહે પ્રધાનમંત્રી શ્રી નરેન્દ્ર મોદીનો આ નિર્ણય લેવા બદલ હૃદયપૂર્વક આભાર માન્યો, જેનાથી પાંચ કરોડ શેરડીના ખેડૂતોને લાભ થશે
કેન્દ્રીય ગૃહમંત્રી શ્રી અમિત શાહે જણાવ્યું હતું કે, મોદી સરકાર દેશના ખેડૂતોના હિત માટે સતત કાર્યરત છે. તેમણે એક ટ્વીટમાં કહ્યું હતું કે, મોદી સરકારે શેરડીના ખેડૂતો માટે રૂ. 3,500 કરોડની સહાય કરવાનો વધુ એક મોટો નિર્ણય લીધો છે અને એને મંજૂરી આપી છે.
શ્રી અમિત શાહે આ નિર્ણય લેવા બદલ પ્રધાનમંત્રી શ્રી નરેન્દ્ર મોદીનો હૃદયપૂર્વક આભાર વ્યક્ત કર્યો હતો. આ નિર્ણયથી શેરડીની ખેતી કરતા ખેડૂતો, તેમના પરિવારો અને આ ક્ષેત્ર સાથે જોડાયેલા પાંચ લાખ કામદારોને લાભ થશે.
શ્રી અમિત શાહે વધુમાં ઉમેર્યું હતું કે, આ સહાય ખેડૂતોના બેંક ખાતામાં સીધી જમા થશે.
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે આર્થિક બાબતો પરની મંત્રીમંડળીય સમિતિની બેઠક યોજાઈ હતી. આ બેઠકમાં શેરડીના ખેડૂતો  માટે આશરે રૂ. 3,500 કરોડની સહાયને મંજૂરી આપવામાં આવી હતી.
અત્યારે ભારતમાં શેરડીની ખેતી કરતાં પાંચ કરોડ ખેડૂતો  અને તેમના આશ્રિતો છે. આ ઉપરાંત ખાંડની મિલો અને આનુષંગિક પ્રવૃત્તિમાં આશરે પાંચ લાખ કામદારો કામ કરી રહ્યાં છે અને ખાંડ ઉદ્યોગ પર તેમની આજીવિકા નિર્ભર છે.
SD/GP/BT
(Visitor Counter : 166
વહાણવટા મંત્રાલય
શિપિંગ મંત્રી શ્રી સર્બાનંદ સોનોવાલે પોર્ટ કામગીરીના ડિજિટલ મોનિટરિંગ માટે 'માયપોર્ટ એપ' નો શુભારંભ કર્યો
કેન્દ્રીય બંદરો, શિપિંગ અને જળમાર્ગ મંત્રી શ્રી સર્બાનંદ સોનોવાલે આજે કોલકાતામાં માયપોર્ટ એપ નામની પોર્ટ મોબાઇલ એપ્લિકેશનનો શુભારંભ કર્યો. એપ્લિકેશનમાં તમામ પોર્ટ વિગતો ડિજિટલ રીતે સામેલ છે અને વર્ચ્યુઅલ રીતે કામગીરીનું નિરીક્ષણ થાય છે. વિવિધ પોર્ટ સેવાઓ મેળવવા માટે પોર્ટ વપરાશકર્તાઓ તરફ લક્ષ્યાંકિત, એપ્લિકેશનનો હેતુ પારદર્શિતા અને પોર્ટ સંબંધિત માહિતીની સરળ પહોંચને પ્રોત્સાહન આપવાનો છે. આ એપમાં વેસલ બર્થિંગ, રેક અને ઇન્ડેન્ટ, રેક રસીદ, કન્ટેનર સ્ટેટસ, ટેરિફ, બિલ, પોર્ટ હોલિડેઝ વગેરે જેવી વિવિધ માહિતી પણ છે અને 24x7 ગમે ત્યાં પહોંચી શકાય છે અને સીધા પોર્ટ પર પહોંચી શકાય છે. મંત્રી પશ્ચિમ બંગાળની 2 દિવસની મુલાકાતે છે જ્યાં તેમણે 352 કરોડ રૂપિયાના અનેક પ્રોજેક્ટનું ઉદ્ઘાટન, લોન્ચિંગ અને રાષ્ટ્રને સમર્પિત કર્યા.
શ્રી સોનોવાલે બંદર કામગીરી માટે નવીનીકરણીય ઉર્જા ઉત્પન્ન કરવા માટે હલ્દિયા બંદરમાં 1 મેગા વોટના સોલાર પ્લાન્ટનું ઉદ્ઘાટન પણ કર્યું હતું. વાર્ષિક 14 લાખ KWH વીજળીની ખાતરી સાથે, આ પ્રોજેક્ટ સ્વ -વપરાશ તરફ દોરી જશે અને રાષ્ટ્રીય સૌર મિશન પ્રત્યેની પ્રતિબદ્ધતાને પૂર્ણ કરવા માટે તેના કાર્બન ફૂટપ્રિન્ટને ઘટાડશે. આનાથી પેદા થતી વીજળીના યુનિટ દરમાં પણ ઘટાડો થશે અને વર્ષે 70 લાખ રૂપિયાની બચત કરવામાં મદદ મળશે.
શ્યામા પ્રસાદ મુખર્જી પોર્ટના હલ્દિયા ડોક કોમ્પ્લેક્સે બંદરની કામગીરીમાં સુધારો લાવવા માટે જીસી બર્થ રોડનું વિસ્તરણ અને વિકાસ પણ હાથ ધર્યો છે. 1.6 કિલોમીટરની લંબાઇ પર રૂ. 29 કરોડના ખર્ચે, આ પ્રોજેક્ટનો ઉદ્દેશ ગોદીની પશ્ચિમ બાજુએ ટ્રાફિકની અવરજવર માટે જોડાણ સ્થાપિત કરવાનો છે. આ રસ્તાને પહોળો કરવા અને ટ્રાફિકના એક દિશાસૂચક પ્રવાહને કારણે અકસ્માતોમાં ઘટાડાને કારણે સ્થળાંતર કાર્યક્ષમતા તરફ દોરી જશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 263